দ্বি-শতবার্ষিকী উদ্‌যাপন খেলা
দ্বি-শতবার্ষিকী উদ্‌যাপন খেলা ৫০ ওভারের একটি প্রদর্শনী ক্রিকেট খেলা। লন্ডনে অবস্থিত লর্ড’স ক্রিকেট গ্রাউন্ডের দুইশত বছর উদ্‌যাপন উপলক্ষে খেলাটি ৫ জুলাই, ২০১৪ তারিখে অনুষ্ঠিত হয়। খেলায় ক্রিকেট বিশ্বের সর্বাপেক্ষা গুরুত্বপূর্ণ ক্রিকেট ক্লাব হিসেবে পরিচিত মেরিলেবোন ক্রিকেট ক্লাব ও বহিঃবিশ্ব একাদশ অংশগ্রহণ করে। আন্তর্জাতিক ক্রিকেট কর্মকর্তাগণ লর্ডসকে ‘ক্রিকেটের প্রধান আবাসভূমি’ নামে অভিহিত করে থাকেন। অ্যারন ফিঞ্চের অপরাজিত ১৮১* রানের কল্যাণে এমসিসি দল এ খেলায় জয়লাভ করে।